Lostprophets

Lostprophets bola britská rocková/alternatívno-metalová (spočiatku nu metalová) kapela, ktorú v roku 1997 založili spevák skupiny Ian Watkins a basgitarista Mike Lewis v meste Pontypridd neďaleko mesta Cardiff vo Walese v Spojenom kráľovstve. Obaja hrali v tej dobe tiež v kapele Public Disturbance (Watkins na bicie a Lewis na gitaru, obaja tiež túto kapelu neskôr opustili). Kapela nahrala niekoľko demo-CD (žiadne z nich nebolo komerčne vydané) a päť radových albumov. 

V októbri 2013 kapela ukončila činnosť kvôli Watkinsovej vážnej kriminálnej činnosti (dokázaná pedofília). Bývalí členovia skupiny pokračujú ďalej pod názvom No Devotion.

História 
K zakladajúcim členom sa pripojili bubeník Mike Chiplin a sólový gitarista Lee Gaze. Skupina v takomto zložení odohrala množstvo koncertov v južnom Walese, ešte pod pôvodným názvom Lozt Prophetz, ale bez väčšieho úspechu. Názov kapely vznikol z názvu ilegálnej skladby skupiny Duran Duran, ktorá bola odohraná v roku 1988 na koncerte v Taliansku.

Ich prvé demo s názvom Here Comes the Party obsahovalo prvky ska a rapu. Kapela nahrala ďalšie dva demoalbumy - Para Todas las Putas Celosas a The Fake Sound of Progress (po podpise zmluvy s Visible noise). Prvé tri skladby z ich tretieho demo albumu boli vydané tiež na ich debutovom albume (dve skladby pod iným názvom). Mnohé zo skladieb na ich prvých demo albumoch sú inšpirované filmami a videohrami, napríklad Shinobi vs. Dragon Ninja je odkazom na videohry Shinobi a Bad Dudes vs. Dragon Ninja a song Kobrakai je prešmykovačka slova „Cobra Kai“ z filmu Karate Kid.

Ich experimenty so zvukom upútali vydavateľov časopisu Kerrang, ktorí kapele ponúkli vystupovanie v Londýne. Časopis Metal Hammer Magazine ohodnotil album Para Todas las Putas Celosas ako jeden z najlepších, keď získal hodnotenie 10/10. Od roku 1999 kapela pracovala s novým členom Stuartom Richardsonom, ktorý sa stal basgitaristom na novom materiále. Lewis prešiel na sprievodnú gitaru.

V nasledujúcom roku sa kapela premenovala na Lostprophets a pridal sa k nim DJ Stepzak.

Prvý štúdiový album kapely s názvom Thefakesoundofprogress bol pôvodne nahraný ako demo, ale po jeho úspechu u niekoľkých producentov, boli tri skladby remastrované a album bol doplnený ďalšími skladbami a nahraný v Columbia Records. Album bol ocenený zlatou platňou (#44 UK chart). Medzitým Sepzaka nahradil Jamie Oliver (klávesy a sprievodný spev), ktorý hrá na remastrovanej verzii albumu.

O dva roky neskôr bola vydaná ďalšia platňa s názvom Start Something. Album zaznamenal svetový úspech a stal sa populárny aj ďaleko za hranicami Spojeného kráľovstva. Najväčší úspech zaznamenal v Spojených štátoch. Po turné k tomuto albumu Chiplin skupinu opustil.

Tretí album Liberation Transmission, vydaný 26. júna 2006, sa okamžite dostal do prvej dvadsiatky najúspešnejších britských albumov. Bicie na albume nahrával Josh Freese (hoci pôvodne kapela chcela Travisa Barkera) a novým členom sa stal Ilan Rubin (ten sám hral na albume v dvoch piesňach, Everybody's Screaming!!! a For All These Times Son, For All These Times).

Rubin síce nahrával bicie k nasledujúcemu albumu The Betrayed, na následnom turné ho však nahradil Luke Johnson. V Spojených Štátoch tento album nevyšiel.

Svoj posledný album Weapons vydali Lostprophets u Epic Records (všetky predchádzajúce albumy vydali pod Visible Noise Records). Album vyšiel v roku 2012. Koncom toho roku bol Watkins obvinený zo zneužívania detí. Skupina sa vyjadrila, že je tým šokovaná a následne prerušila všetky aktivity. Začiatkom októbra 2013 po dlhom zvažovaní činnosť definitévne ukončila. 

Bývalí členovia (s výnimkou Watkinsa) začali v apríli 2014 pracovať na novej hudbe. Ako producent im pomáha bývalý spevák skupiny Thursday, Geoff Rickly. Ten ich novú tvorbu popísal ako „niečo medzi Joy Division, The Cure a New Order“ a tiež prehlásil, že „ak si niekto zaslúži druhú šancu, tak sú to oni. Vzalo im to ich životy.“.

V júni bol oznámený názov novej skupiny - No Devotion. Skupina zároveň zverejnila svoje prvé piesne, „Stay“ a „Eyeshadow“.

Diskografia

EP a demá

Štúdiové albumy

Single 
Kapela natočila videoklip ku každému singlu a k piesni „Jesus Walks“ (z albumu Weapons). Natáčal sa tiež klip k piesni „Somedays“, ten ale nebol pre Watkisovo zatknutie nikdy dokončený.

Pozn.: Piesne „I Don't Know“ (z albumu Stars Something) a „The New Transmission“ (z Liberation Transmission) neboli oficiálnymi singlami, ale vysielali sa v rádiu.

Zloženie skupiny

Posledná zostava 
 Ian Watkins — spev (1997-2013) 
 Lee Gaze — gitara (1997-2013) 
 Mike Lewis — rytmická gitara (1999-2013, basová gitara 1997-1999) 
 Stuart Richardson — basová gitara (1999-2013) 
 Jamie Oliver — klávesy, mix pult (2000-2013) 
 Luke Johnson — bicie,(2009-2013)

Bývalí členovia 
 Mike Chiplin — bicie (1997-2005)
 DJ Stepzak — mix pult (1997-2000)
 Ilan Rubin — bicie (2006-2009)

Referencie 

Britské hudobné skupiny